
PRAVILA KREATIVNOG NAGRADNOG NATJEČAJA „DJEČJI COOKING SHOW“
Tema i svrha natječaja 
Cijenimo trud svih natjecatelja i zato želimo definirati pravila kojima će se osjećati zaštićenima. 
Trajanje i dinamika natječaja 
Djeca koju roditelji (ili osobe odgovorne za njih) dovedu na Dječji cooking show u  City Center one East ili West 2. i 3. rujna 2023. godine od 11 do 19 sati mogu se pridružiti kreativnim kulinarskim radionicama u sklopu Dječjeg cooking show-a. Broj mjesta na kulinarskim radionicama je ograničen i ovisi o broju slobodnih sjedećih mjesta. Sudionici koji prilikom sudjelovanja na kreativnim kulinarskim radionicama pokažu najbolje kulinarske sposobnosti i odaberu ih iskusni kuhari, roditelji (ili osobe odgovorne za njih) mogu prijaviti na kreativni nagradni natječaj Dječji cooking show. 
Djeca do 13 godina mogu sudjelovati u kulinarskim radionicama, a prema odabiru iskusnih kuhara po jedno dijete iz pojedine grupe, koje je pokazalo najbolje kulinarske sposobnosti, biti će pozvano u finale kreativnog nagradnog natječaja koje će se održati u City Centeru one East i West u nedjelju, 3. rujna u 18 sati. Finalisti dobivaju novi izazov na Dječjem cooking showu, a iskusni kuhari i drugi članovi žirija odabrat će dijete s najboljim kulinarskim sposobnostima koje će potom biti nagrađeno u skladu s pravilima. 
Nagrada 
Nagradni fond za Kreativni nagradni natječaj sastoji se od slijedeće nagrade:
Nagrada za najboljeg malog kuhara, odnosno pobjednika natječaja, iznosi 100 eura u poklon bonovima City Centera one. Dodjeljuje se jedna nagrada u City Centeru one East te jedna u City Centeru one West.
[bookmark: _Hlk528327382]Nagradu za najboljeg malog kuhara osvaja dijete koje je prema izboru iskusnih kuhara i drugih članova žirija pokazalo najbolje kulinarske sposobnosti i kreativnost na Dječjem cooking showu. 
Nagrada nije zamjenjiva za neke druge nagrade. Nagrada se preuzima u City Centeru one East, odnosno, City Centeru one West, a dobitnici će biti obaviješteni o detaljima.
Pravila i uvjeti natjecanja 
Pravo na sudjelovanje u Kreativnom nagradnom natječaju i pravo na nagradu imaju djeca do 13 godina starosti, državljani Republike Hrvatske te Republike Bosne i Hercegovine. 
Roditelj ili osoba odgovorna za dijete prijavljuje dijete na nagradni natječaj Dječji cooking show na sljedeći način:
· sudjelovanjem djeteta na kulinarskim radionicama, uz uvjet da ih iskusni kuhar odabere za sudjelovanje na nagradnom natječaju 
· ostavljanjem potrebnih podataka roditelja ili osobe odgovorne za dijete (ime i prezime, kontakt broj) te podataka djeteta (ime i prezime) 
Osobe koje sudjeluju u Kreativnom nagradnom natječaju u City Centeru one East ne mogu sudjelovati u Kreativnom nagradnom natječaju u City Centeru one West i obrnuto. 
Dijete koje pokaže najviše kreativnosti, prema odabiru stručnog žirija, bit će nagrađeno u vrijeme definirano propozicijama. Ako u bilo kojem trenutku organizator posumnja da sudionik zlorabi mehaniku natječaja, zadržava pravo isključenja korisnika iz natječaja. 
Kreativni nagradni natječaj može se prekinuti, otkazati ili staviti u stanje mirovanja samo u slučaju da nastupe okolnosti za koje priređivač nije odgovoran, odnosno koje nije mogao spriječiti, otkloniti ili izbjeći. Sudionici će o prekidu nagradnog natječaja biti obaviješteni putem web stranice Kid's Jungle (www.kidsjungle.hr). Organizator zadržava pravo promjene pravila ako nastupe situacije za koje smatra da iziskuju neke promjene u pravilima natječaja. 
Objava rezultata 
Rezultati nagradnog natječaja bit će poznati na finalu u nedjelju, 3. rujna, te objavljeni najkasnije 5. rujna na web stranici Kid's Jungle (www.kidsjungle.hr). 
Obrada osobnih podataka 
U odnosu na sve sudionike obrađujemo njihovo ime, prezime i broj telefona s kojom se prijavljuju, odnosno, prijavljuju svoje dijete na nagradni natječaj Dječji cooking show. Sve navedene podatke koristimo isključivo u svrhu organizacije i provođenja Kreativnog nagradnog natječaja, budući da su nam oni nužni za kontaktiranje natjecatelja, provjeru ispunjavanja uvjeta natječaja te objavu dobitnika i dodjelu nagrade. Detaljne informacije o obradi osobnih podataka (svrhama, razdobljima čuvanja podataka, pravima ispitanika, itd.) prilog su ovih pravila i čine njihov sastavni dio (Prilog 1 – Obavijest o obradi osobnih podataka). 
Pravo na nagradu 
Sudionici koji sudjeluju u Kreativnom nagradnom natječaju kao i dobitnici nemaju pravo zahtijevati drugačije nagrade od onih za koje su se natjecali i osvojili ih u postupku sukladno ovim Pravilima. Nagrade se ne mogu zamijeniti za novac, druge proizvode ili usluge. Preuzimanjem nagrade prestaju sve obveze Priređivača prema dobitniku/cima. Nagrade nisu prenosive. 
Suglasnost s pravilima natječaja i uvjetima korištenja 
Sudionici Kreativnog nagradnog natječaja suglasni su s ovim pravilima i uvjetima korištenja, uključujući s uvjetima obrade njihovih osobnih podataka opisanim u prilogu. 

















PRILOG 1 - OBAVIJEST O OBRADI OSOBNIH PODATAKA
Voditelj obrade: Veseli kutak d.o.o., Jankomir 33, Zagreb i Veseli centar d.o.o., Jankomir 33, Zagreb 
Koji podaci se prikupljaju i zašto? U sklopu prijave za nagradni natječaj prikupljamo korisničko ime te podatke koje roditelj/osoba odgovorna za dijete ostavi u prijavi. Prikupljene podatke koristimo isključivo u svrhu organizacije i provođenja nagradnog natječaja, budući da su nam oni nužni za objavu rezultata natječaja te za kontaktiranje dobitnika. Ako nisu dani svi zatraženi podaci, dijete nema pravo sudjelovanja u nagradnom natječaju. 
Nakon odabira dobitnika nagradnog natječaja, prikupljamo ime i prezime roditelja/osobe odgovorne za dijete te provjeravamo njihovu točnost, vrši se uvid u osobnu iskaznicu dobitnika odnosno njegovog zakonskog zastupnika / skrbnika (ne uzimamo kopiju niti dodatne podatke s osobne iskaznice) te se prikuplja potpis preuzimatelja, ime i prezime djeteta te godinu / datum rođenja djeteta koje je osvojilo nagradu. Prikupljene podatke koristimo isključivo u svrhu izvršenja obveze definirane nagradnim natječajem, budući da su nam oni potrebni za identifikaciju dobitnika i utvrđivanja ispunjavanja pravila natječaja (minimalna dob sudionika) te dodjelu nagrade. Provođenjem nagradnog natječaja Organizator ujedno ostvaruje svrhe promoviranja svojih aktivnosti, proizvoda i usluga te unapređenja svog poslovanja. Pravna osnova jesu pripremne radnje poduzete na zahtjev ispitanika, odnosno, izvršenje naše obveze (ugovora) prema ispitaniku. 



Tko ima pristup vašim podacima i koliko dugo ih čuvamo? 
Pristup imenu i prezimenu dobitnika, godini / datumu rođenja dobitnika i imenu i prezimenu zakonskog zastupnika / skrbnika imaju samo za to ovlaštene osobe Organizatora natječaja (točnije, odgovorne osobe tvrtke Veseli kutak d.o.o. i Veseli centar d.o.o. te zaposlenici na info pultu, koji moraju predati objavljenu nagradu). 
Podatke dostavljene u sklopu natječaja čuvamo za interne potrebe za vrijeme koje je potrebno za (i) rješavanje eventualnih pritužbi nakon provedenog natječaja (do maksimalno 6 mjeseci), (ii) marketinške potrebe analize i unapređenje poslovanja (do maksimalno 3 godine), (iii) ostvarivanje ili obranu pravnih zahtjeva u skladu sa zakonskim zastarnim rokovima (do maksimalno 5 godina; odnosno, iznimno, do pravomoćnog okončanja tih postupaka). 
U svakom slučaju, poduzimamo sve odgovarajuće mjere zaštite povjerljivosti i sigurnosti osobnih podataka, a posebice de je pristup podacima strogo ograničen na osobe ovlaštene obrađivati podatke za navedene svrhe. 
Vaša prava i kontaktni podaci 
• Pravo na pristup informacijama: imate pravo dobiti potvrdu o obradi vaših osobnih podataka (uključujući kopiju tih podataka) te dodatne informacije o obradi vaših podataka i vašim pravima. 
• Pravo na brisanje: ako su ispunjeni uvjete predviđeni propisima (npr. ako podaci više nisu nužni u odnosu na svrhe za koje su obrađivani), imate pravo ishoditi, bez nepotrebnog odgađanja, brisanje svojih osobnih podataka. Ako ipak postoji zakonit razlog za daljnju obradu podataka, o tome ćemo vas detaljno informirati u sklopu odgovora na vaš zahtjev. 
• Pravo na ispravak: ako su vaši podaci netočni ili nepotpuni, imate pravo ishoditi ispravak odnosno dopunu tih podataka. 
• Pravo na ograničenje obrade: ako su ispunjeni uvjete predviđeni propisima (npr. ako smatrate da obrada nije zakonita, ali ne želite da vas brišemo iz baze podataka), imate pravi ishoditi ograničenje obrade vaših podataka. 
• Pravo na prigovor: kada vaše podatke obrađujemo na temelju legitimnog interesa (kao u slučaju čuvanja odnosno držanja objavljenih podataka u marketinške svrhe), imate pravo prigovoriti obradi svojih podataka. U slučaju takvog prigovora nećemo dalje obrađivati vaše osobne podatke, osim u slučaju da dokažemo da postoje uvjerljivi legitimni razlozi za obradu koji nadilaze vaše interese ili ako je to potrebno radi ostvarivanja ili obrane naših pravnih zahtjeva. 
• Pravo na prenosivost: u mjeri u kojoj se obrada provodi automatiziranim putem, imate pravo svoje osobne podatke zaprimiti u strukturiranom, uobičajeno upotrebljavanom i strojno čitljivom formatu i prenijeti ih drugom pružatelju usluga. Ako je to tehnički izvedivo, imate pravo na izravni prijenos podataka od nas drugome voditelju obrade. 
Kontakt za ostvarivanje prava: a.brezak@cc-real.com. Također, u svakom trenutku imate pravo podnijeti pritužbu u vezi obrade svojih osobnih podataka Agenciji za zaštiti osobnih podataka, Martićeva ulica 14, 10 000 Zagreb.


